དོན་ཚན་བདུན་པ།ཞིང་ཆེན་ཕྱུགས་སྨན་སྲིད་འཛིན་གཙོ་གཉེར་སྡེ་ཁག་གིས་གོང་སྤེལ་བཅོས་སྒྱུར་དང་ཁོར་ཡུག་སྲུང་སྐྱོང་།སྡོད་ཁང་དང་གྲོང་ཁྱེར་གྲོང་གསེབ་འཛུགས་སྐྲུན་སོགས་འབྲེལ་ཡོད་སྡེ་ཁག་དང་མཉམ་དུ་བཀོད་སྒྲིག་བྱེད་ཚུལ་ལུགས་དང་མཐུན་ཞིང་འཁོར་རྒྱུག་ལ་ཕན་པ་དང་མང་ཚོགས་ལ་སྟབས་བདེ་བཟོ་བའི་རྩ་དོན་ལྟར།ཞིང་ཆེན་གྱི་དོན་དངོས་གཞིར་བཟུང་སྟེ་ཕྱུགས་བྱ་བཤའ་བའི་ལས་རིགས་གོང་སྤེལ་འཆར་གཞི་བཟོ་འགོད་བྱས་ནས།ཞིང་ཆེན་མི་དམངས་སྲིད་གཞུང་ལ་ཞུ་འབུལ་བྱས་ཏེ་ཆོག་མཆན་བཀོད་རྗེས་ལག་བསྟར་བྱ་དགོས།གྲོང་ཁྱེརཁུལདང་རྫོང་རིམ་པའི་ཕྱུགས་སྨན་སྲིད་འཛིན་གཙོ་གཉེར་སྡེ་ཁག་གིས་ཞིང་ཆེན་གྱི་གོང་སྤེལ་འཆར་གཞིའི་བླང་བྱ་ལྟར་འབྲེལ་ཡོད་སྡེ་ཁག་དང་མཉམ་དུ་གྲོང་ཁྱེར་དང་གྲོང་གསེབ་ཀྱི་འཆར་གཞི་དང་ཁྲོམ་རའི་འཛད་སྤྱོད།སྐྱེ་ཁམས་ཁོར་ཡུག་སྲུང་སྐྱོང་།གྲོང་གསེབ་དར་སྤེལ།ཐོན་ལས་དབུལ་སྐྱོར།གསོ་སྤེལ་གཞི་ཁྱོན།འགྲིམ་འགྲུལ་སྐྱེལ་འདྲེན་གནས་ཚུལ་སོགས་རྒྱུ་རྐྱེན་དང་འཚམ་པའི་ཕྱུགས་བྱ་བཤའ་བའི་ལས་རིགས་གོང་སྤེལ་འཆར་གཞི་བཟོ་འགོད་བྱས་ནས།རིམ་པ་དེ་གའི་མི་དམངས་སྲིད་གཞུང་ལ་ཞུས་ཏེ་ཆོག་མཆན་བཀོད་རྗེས་ལག་ཏུ་བསྟར་དགོས་པ་མ་ཟད།རིམ་པ་གོང་མའི་ཕྱུགས་སྨན་སྲིད་འཛིན་གཙོ་གཉེར་སྡེ་ཁག་ལ་ཞུས་ཏེ་ཐོ་འགོད་བྱ་དགོས།